Qui és Carolina Cerezuela?
Carolina Cerezuela (Elx, Baix Vinalopó, País Valencià, 14 de gener de 1980) és una actriu valenciana.
En 2001 va guanyar el premi de bellesa Linda de España. Va estudiar Relacions Laborals a la Universitat Miguel Hernández d'Elx. La seua carrera a la interpretació va començar al teatre als 15 anys i, encara que no havia estudiat mai art dramàtic, als 20 anys començà a treballar a la televisió.
Al teatre va actuar en obres com ara Cuatro corazones con freno y marcha atrás (1996) de Jardiel Poncela, Hombres (1997) de Sergi Belbel, Te odio amor mío (1998) basada en textos de Dorothy Parker, Criaturas (1999) i El enfermo imaginario (2000) de Molière, entre d'altres.
Com a actriu de televisió destaquen les seues actuacions en Arrayán (2001) en el paper de Julia, El Secreto (2001) on interpretava a Charlie, La verdad de Laura (2002) en el paper d'Eva, Paraíso (2003) interpretant a Susi, el capítol 8è de la 3a temporada d'Aquí no hay quien viva (2004) fent el paper de Vanessa, Camera Café (2005-?) en el seu paper de Mónica Salazar, Trío de Ases (2006), capítol 20 de la 5a temporada de Los Serrano (2006) on interpretava a Candy (actriu porno) i Amistades Peligrosas (2006-?) en el paper d'Helena García.
Encara que ha participat en moltes sèries i pel·lícules, va ser el seu paper de Mónica Salazar a la sèrie Camera Café on realment es va donar a conéixer entre el gran públic. Ha realitzat diferents treballs al món de la moda, tant com a model de passarel·la per a dissenyadors com ara Paco Teruel, com de model fotogràfica per a catàlegs o anuncis publicitaris. Les seves aficions principals són els esports (hípica) i la música.
És parella de l'extenista Carles Moyà amb qui es va casar l'any 2011 a Llucmajor. La parella té dos fills en comú que es diuen Carla i Carlos. Tots quatre viuen a Palma.
És una actriu valenciana.